รัฐบาลไทย-ข่าวทำเนียบรัฐบาล-กรมการขนส่งทางราง จัดการประชุมคณะกรรมการติดตามและขับเคลื่อนโครงการรถไฟระหว่างเมือง ครั้งที่ 1/2565
วันพุธที่ 8 มิถุนายน 2565
กรมการขนส่งทางราง จัดการประชุมคณะกรรมการติดตามและขับเคลื่อนโครงการรถไฟระหว่างเมือง ครั้งที่ 1/2565
เพื่อเพิ่มปริมาณการขนส่งสินค้าทางรางและนําความเห็นที่ประชุมไปบูรณาการให้เป็นไปตามแผนงานต่อไป
วานนี้ (7 มิถุนายน 2565) นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคมเป็นประธานการประชุมคณะกรรมการติดตามและขับเคลื่อนโครงการรถไฟระหว่างเมือง ครั้งที่ 1/2565 โดยมีผู้แทนจากหน่วยงานที่เกี่ยวข้องเข้าร่วมประชุมทางไกลผ่านระบบ Zoom ได้แก่ สํานักงานปลัดกระทรวงคมนาคม สํานักงานนโยบายและแผนการขนส่งและจราจร การรถไฟแห่งประเทศไทย สํานักงานคณะกรรมการนโยบายเขตพัฒนาพิเศษภาคตะวันออก และกองยุทธศาสตร์และแผนงาน กรมการขนส่งทางราง (ขร.) ในฐานะฝ่ายเลขานุการ โดยมีสาระสําคัญของการประชุม ดังนี้
1. ความคืบหน้าของสถานะโครงการก่อสร้างรถไฟทางคู่ ระยะที่ 1 จํานวน 4 โครงการ ได้แก่
- ช่วงมาบกะเบา - ชุมทางถนนจิระ สัญญาที่ 1 ช่วงมาบกะเบา - คลองขนานจิตร มีความคืบหน้า 94.50% สัญญาที่ 2 ช่วงคลองขนานจิตร - ชุมทางถนนจิระ อยู่ระหว่างปรับแบบและจัดทํารายงานแนวทางการก่อสร้างและผลกระทบ และสัญญาที่ 3 อุโมงค์รถไฟ มีความคืบหน้า 90.918%
- ช่วงลพบุรี - ปากน้ําโพ สัญญาที่ 1 ช่วงบ้านกลับ - โคกกระเทียม มีความคืบหน้า 73.11% และสัญญาที่ 2ช่วงท่าแค - ปากน้ําโพ มีความคืบหน้า 72.81%
- ช่วงนครปฐม - หัวหิน สัญญาที่ 1 ช่วงนครปฐม - หนองปลาไหล มีความคืบหน้า 96.485% และสัญญาที่ 2ช่วงหนองปลาไหล - หัวหิน มีความคืบหน้า 94.896%
- ช่วงประจวบคีรีขันธ์ - ชุมพร สัญญาที่ 1 ประจวบคีรีขันธ์ - บางสะพานน้อย มีความคืบหน้า 86.124% และสัญญาที่ 2 ช่วงบางสะพานน้อย - ชุมพร มีความคืบหน้า 88.210%
2. สําหรับโครงการก่อสร้างรถไฟทางคู่ ช่วงหัวหิน - ประจวบคีรีขันธ์ ที่ก่อสร้างแล้วเสร็จนั้น ส่งผลให้โครงข่ายรถไฟทางคู่เพิ่มขึ้นจากเดิม 543 กิโลเมตร เป็น 627 กิโลเมตร คิดเป็น 15.50%
3. ในส่วนของโครงการก่อสร้างรถไฟทางสายใหม่ ช่วงเด่นชัย - เชียงราย - เชียงของ ลงนามสัญญาจ้างก่อสร้างเมื่อวันที่ 29 ธันวาคม 2564 คณะกรรมการกําหนดราคาเบื้องต้น เห็นชอบหลักเกณฑ์ค่าตอบแทนตาม พระราชบัญญัติว่าด้วยการเวนคืนและการได้มาซึ่งอสังหาริมทรัพย์ พ.ศ. 2562 แล้ว อยู่ระหว่างดําเนินการจ้างผู้ให้บริการควบคุมงานก่อสร้าง คาดว่าจะลงนามสัญญาจ้างภายในเดือนมิถุนายน 2565และช่วงบ้านไผ่ - มุกดาหาร - นครพนม ลงนามสัญญาจ้างก่อสร้าง เมื่อวันที่ 29 ธันวาคม 2564 อยู่ระหว่างการแต่งตั้งคณะกรรมการกําหนดราคาเบื้องต้น และสํารวจรายละเอียดอสังหาริมทรัพย์เพื่อเวนคืน คาดว่าจะลงนามสัญญาจ้างผู้ให้บริการควบคุมงานก่อสร้างภายในเดือนมิถุนายน 2565
4. การเสนอขออนุมัติโครงการก่อสร้างรถไฟทางคู่ ระยะที่ 2 ช่วงขอนแก่น - หนองคาย ปัจจุบันได้รับความเห็นจากทั้ง 3 หน่วยงานแล้ว (กระทรวงการคลัง สํานักงบประมาณ สํานักงานสภาพัฒนาการเศรษฐกิจและสังคมแห่งชาติ) โดยในขั้นตอนต่อไป กระทรวงคมนาคมจะประมวลนําเสนอขออนุมัติจากคณะรัฐมนตรีพิจารณาอนุมัติโครงการต่อไป
5. โครงการก่อสร้างรถไฟทางคู่ ระยะที่ 2 ช่วงชุมทางถนนจิระ - อุบลราชธานี และช่วงปากน้ําโพ - เด่นชัย ซึ่งกระทรวงคมนาคมได้มีข้อสั่งการให้การรถไฟแห่งประเทศไทยเร่งนําเสนอขออนุมัติโครงการ ปัจจุบันอยู่ระหว่าง การรถไฟแห่งประเทศไทยจัดทําข้อมูลและจะนําเสนอตามขั้นตอน คาดว่าจะเสนอกระทรวงคมนาคมเพื่อขออนุมัติโครงการได้ภายในปี 2565
6. มอบหมายให้การรถไฟแห่งประเทศไทยเร่งรัดดําเนินการตามแผนปฏิบัติการเพื่อส่งเสริมการเพิ่มประสิทธิภาพในการขนส่งสินค้าทางรถไฟ พ.ศ. 2563 - 2565
เพื่อเพิ่มปริมาณการขนส่งสินค้าทางรางและนําความเห็นที่ประชุมไปบูรณาการให้เป็นไปตามแผนงานต่อไป